คือหนูฉีดยาคุมแบบ3เดือนมาค่ะ แล้วในช่วงเดือนที่2ประจำเดือนหนูมาแต่มาผิดปกติค่ะ มาได้2อาทิตย์แล้ว จนตอนนี้ก็ยังมาหนูอยากรู้ว่ามันผิดปกติหรือร้ายแรงอะไรไหมเพราะหนูพึ่งเคยฉีดครั้งแรกค่ะ แล้วอาหารที่ห้ามกินในช่วงฉีดยาคุมมีอะไรบ้างคะ
สวัสดีค่ะ การใช้ยาคุมแบบฉีดทุก 3 เดือนซึ่งเป็นชนิดฮอร์โมนเดี่ยวนั้น มีประสิทธิภาพในการป้องกันการตั้งครรภ์ได้สูงมาก แต่อาจมีผลข้างเคียงเรื่องเลือดออกผิดปกติทางช่องคลอด หรือประจำเดือนมาคลาดเคลื่อนไปได้ ดังนั้นเรื่องเลือดออกผิดปกติทางช่องคลอดจึงน่าจะเกิดจากการใช้ยาคุมแบบฉีดแต่อย่างไรก็ตามไม่ควรทำให้เลือดออกมามากเกิน 7 วันติดต่อกัน หากเกินกว่านี้ อาจจะมีสาเหตุอื่นๆที่ควรตรวจหาร่วมด้วยเช่น การมีเนื้องอกหรือการติดเชื้อในอวัยวะเพศหญิง ส่วนเรื่องภาวะแทรกซ้อนของการตั้งครรภ์นึกถึงได้น้อย ไม่มีข้อห้ามในการรับประทานอาหารแต่อย่างใดให้สังเกตอาการค่ะ ถ้าเลือดยังออกมากต่อเนื่อง ควรไปพบแพทย์ ในระหว่างนี้งดการมีเพศสัมพันธ์ ไม่ซื้อยาปรับฮอร์โมนใดๆมาใช้เอง